O castiello se composa d'una torre de l'homenache de base pentagonal, un segmento curto de muralla que encletaba o conchunto por o norte y o nort-ueste, y una ilesia romanica que serviba ta capiella d'o castiello. En alto en un puntón de penya amanau, se troba una torre barranya de base circular, que en realidat yera una parte funcional d'o conchunto y que ye lo que fa que muit a sobén s'haiga parlau de dos castiellos por cuentas d'uno.